Nathan Walker

Nathan Walker (s. 7. helmikuuta 1994 Cardiff, Wales, Yhdistynyt kuningaskunta) on australialainen jääkiekkoilija, joka pelaa NHL-joukkue St. Louis Bluesin organisaatiossa. Walker on kaikkien aikojen ensimmäinen NHL:ään varattu australialaispelaaja, kun Washington Capitals varasi hänet 89. pelaajana vuonna 2014. Kaudella 2017–2018 Walkerista tuli myös ensimmäinen australialainen NHL-pelaaja.

Varhaiset vuodet
Walker syntyi Ison-Britannian Walesissa, mutta muutti perheineen kaksivuotiaana Australian Sydneyyn. Hän pelasi lapsena rullakiekkoa sekä rugbya Cronulla Sharksissa 15-vuotiaaksi asti. Myös Walkerin isoveli Ryan on pelannut jääkiekkoa Australian ikäkausimaajoukkueissa.

Ura
Seuraura
Walkerin kasvattajaseura on Blacktown Flyers. Hän muutti vuonna 2007 yksin vain 13-vuotiaana Tšekkiin ja siirtyi HC Vítkovicen U18-junioreihin, joissa Walker voitti ikäluokkansa mestaruuden keväällä 2009. Kaudella 2009–2010 hän oli 22 osumallaan Vítkovicen U18-junioreiden toiseksi paras maalintekijä Erik Němecin kanssa ja kaudella 2010–2011 20 osumallaan sen U20-joukkueen kolmanneksi paras maalintekijä.

Vuosina 2010 ja 2011 Walker kävi pelaamassa miesten pelejä kotimaassaan AIHL-liigan Sydney Ice Dogsissa. Kaudella 2011–2012 hän nousi Vítkovicen Extraliga-miehistöön. Walker teki Extraliga-debyyttinsä 9. lokakuuta 2011, jolloin hänestä tuli historian ensimmäinen Euroopassa pelaava australialainen ammattilaisjääkiekkoilija. Walker pelasi kauden aikana Extraliigassa yhteensä 34 runkosarja- ja yhden playoff-ottelun tehoin 4+5=9. Hän edusti Vítkoviceä myös Spengler Cupissa. Walker pelasi kauden aikana myös lainalla 1. česká hokejová ligan HC Olomoucissa kahden runkosarja- ja viiden pudotuspeliottelun verran.

Tammikuussa 2012 NHL:n kykyjenetsijäpalvelu listasi Walkerin Euroopassa pelaavien kenttäpelaajien rankingissa 21. sijalle NHL:n varaustilaisuuteen 2012. Huhtikuussa hänen sijoituksensa rankingissa oli 25. Walkerilla oli ensimmäisen kerran mahdollisuus tulla kaikkien aikojen ensimmäiseksi NHL:ään varatuksi australialaispelaajaksi. Kukaan autralialainen ei ole myös koskaan aiemmin pelannut NHL:ssä. Mikään NHL-joukkue ei lopulta varannut Walkeria kesällä 2012, mutta hän liittyi kuitenkin samana kesänä Washington Capitalsin harjoitusleirille.

Walker pelasi kaudella 2012–2013 20 ottelua Extraliigassa ja kolme ottelua Spengler Cupissa sekä miesten pelejä myös kolmen ottelun verran lainalla sarjatasoa alempana Hokej Šumperk 2003:ssa, kunnes hän siirtyi tammikuussa 2013 Pohjois-Amerikkaan ja USHL-joukkue Youngstown Phantomsin riveihin. Walker pelasi USHL Top Prospects Gamessa, jossa hän korvasi sairastuneen joukkuetoverinsa Austin Cangelosin. Walkerin kausi Phantomsissa päättyi kuitenkin jo ennen pudotuspelejä niskamurtumaan huhtikuussa 2013.

Syksyllä 2013 Walker liittyi taas Washington Capitalsin harjoitusleirille. Hänet lähetettiin sen päätteeksi farmijoukkue Hershey Bearsiin, jonka kanssa Walker teki muutamaa päivää myöhemmin vuoden mittaisen AHL-sopimuksen. Hänen tulokaskautensa toi siellä 43 runkosarjaottelussa tehopisteet 5+6=11.

Capitals varasi Walkerin lopulta kolmannella kierroksella 89. pelaajana NHL:n varaustilaisuudessa 2014, jolloin hänestä tuli kaikkien aikojen ensimmäinen australialainen NHL-varaus. Saman kesän heinäkuussa Walker teki kolmivuotisen tulokassopimuksen Capitalsin kanssa. Kaudella 2014–2015 hän pelasi suurimmaksi osaksi Hershey Bearsissa, mutta edusti kuuden ottelun verran alempana pelaavaa ECHL-joukkue South Carolina Stingraysissa. Kauden 2015–2016 Walker pelasi kokonaan Bearsissa, jonka neljänneksi paras pistemies hän oli tehopistein 17+24=41. Myös kauden 2016–2017 Walker pelasi siellä kokonaan. Heinäkuussa 2017 hän teki Capitalsin kanssa kaksivuotisen ja kaksisuuntaisen jatkosopimuksen.

Syksyn 2017 harjoitusleirin päätteeksi Walker otti yllättäen paikan Washington Capitalsin NHL-vahvuudesta. Hän teki pelasi ensimmäisen NHL-ottelunsa kauden 2017–2018 toisella kierroksella 7. lokakuuta 2017 Montréal Canadiensia vastaan. Walkerista tuli kaikkien aikojen ensimmäinen australialaispelaaja NHL:ssä. Hän sai ottelussa jääaikaa 11.23 minuuttia. Walker teki ottelussa myös NHL-uransa avausmaalin eli hänestä tuli myös kaikkien aikojen ensimmäinen australialainen maalintekijä NHL:ssä. Walker valittiin ottelun kakkostähdeksi. Hän pelasi alkukaudella Capitalsissa seitsemän ottelua tehden yhden maalin, kunnes seura asetti Walkerin marraskuun lopulla siirtolistalle, josta hänet nappasi joulukuun vaihteessa Edmonton Oilers. Walker pelasi siellä vain kaksi ottelua, kunnes myös Oilers asetti hänet siirtolistalle. Yllättäen Capitals otti Walkerin takaisin riveihinsä, mutta ennen ensimmäistäkään paluuotteluaan hänet lähetettiin joulukuun lopulla farmijoukkue Hershey Bearsiin.

Heinäkuussa 2019 Walker teki kaksisuuntaisen kahden vuoden sopimuksen St. Louis Bluesin kanssa.

Heinäkuussa 2021 Walker solmi kahden vuoden ja arvoltaan 1,25 miljoonan dollarin jatkosopimuksen Bluesin kanssa.https://www.sportsnet.ca/nhl/article/blues-walker-signs-two-year-two-way-contract-extension/

Maajoukkueura
Walker edusti Australiaa II divisioonan maailmanmestaruuskilpailuissa vuonna 2011, jolloin hän oli voittamassa A-lohkon kultaa ja nostamassa joukkuetta I B -divisioonan vuoden 2012 turnaukseen. Walker voitti vuoden 2011 turnauksessa lukemalla +7 A-lohkon +/−-tilaston, ja hänet valittiin Australian parhaaksi pelaajaksi. Hän pelasi myös vuoden 2012 turnauksessa.

Tilastot
 2009–2010  HC Vítkovice  Tšekki U20  23  5  5  10  16  1  0  0  0  0   Sydney Ice Dogs  AIHL  4  0  1  1  0  –  –  –  –  – 2010–2011  HC Vítkovice  Tšekki U20  37  20  22  42  20  –  –  –  –  –  MMd2  4  4  2  6  4   Sydney Ice Dogs  AIHL  3  1  1  2  6  –  –  –  –  – 2011–2012  HC Vítkovice  Tšekki U20  14  14  6  20  16  3  0  1  1  0  MMd1 B  5  2  0  2  4   HC Vítkovice  ČEL  34  4  5  9  8  1  0  0  0  2   HC Olomouc  Tšekki I  2  0  1  1  4  5  0  0  0  6  2012–2013  HC Vítkovice  Tšekki U20  13  12  12  24  42  –  –  –  –  –   HC Vítkovice  ČEL  20  0  1  1  29  –  –  –  –  –   HC Šumperk  Tšekki I  3  0  1  1  2  –  –  –  –  –   Youngstown Phantoms  USHL  29  7  20  27  63  –  –  –  –  – 2013–2014  Hershey Bears  AHL  43  5  6  11  40  –  –  –  –  – 2014–2015  Hershey Bears  AHL  28  1  3  4  30  –  –  –  –  –   South Carolina Stingrays  ECHL  6  2  2  4  0  –  –  –  –  – 2015–2016  Hershey Bears  AHL  73  17  24  41  41  20  2  3  5  11 2016–2017  Hershey Bears  AHL  58  11  12  23  33  12  2  4  6  0 2017–2018  Edmonton Oilers  NHL  2  0  0  0  2  –  –  –  –  –   Washington Capitals  NHL  7  1  0  1  4  1  0  1  1  0   Hershey Bears  AHL  40  9  13  22  36  –  –  –  –  – 2018–2019  Hershey Bears  AHL  58  17  22  39  54  9  1  4  5  24   Washington Capitals  NHL  3  0  1  1  2  –  –  –  –  – 2019–2020  San Antonio Rampage  AHL  46  19  13  32  29  –  –  –  –  –   St. Louis Blues  NHL  5  1  1  2  4  –  –  –  –  – 2020–2021  St. Louis Blues  NHL  8  1  0  1  2  –  –  –  –  –   Utica Comets  AHL  4  2  0  2  6  –  –  –  –  – 2021–2022  Springfield Thunderbirds  AHL  47  19  25  44  24  –  –  –  –  –   St. Louis Blues  NHL  30  8  4  12  2  4  0  0  0  2 2022–2023  St. Louis Blues  NHL  56  2  8  10  25  –  –  –  –  – 2023–2024  St. Louis Blues  NHL  45  7  6  13  18  –  –  –  –  –   Springfield Thunderbirds  AHL  30  13  16  29  24  –  –  –  –  – 2024–2025  St. Louis Blues  NHL  73  8  8  16  63  7  3  1  4  22 10 kautta  yhteensä  AHL  427  113  134  247  317  41  5  11  16  35 8 kautta  yhteensä  NHL  229  28  28  56  122  12  3  2  5  24 2 kautta  yhteensä  ČEL  54  4  6  10  37  1  0  0  0  2

Lähteet

Viitteet

Luokka:79.32 Jääkiekko
Luokka:Australialaiset jääkiekkoilijat
Luokka:Brittiläiset jääkiekkoilijat
Luokka:Washington Capitalsin varaamat pelaajat
Luokka:Vuonna 1994 syntyneet
Luokka:Elävät henkilöt